**9ο ΝΗΠΙΑΓΩΓΕΙΟ ΚΑΛΑΜΑΡΙΑΣ**

**ΕΓΓΡΑΦΕΣ ΝΗΠΙΩΝ-ΠΡΟΝΗΠΙΩΝ σχ.έτους 2022-2023**

**Τηλέφωνο : 2310414800**

**E-mail : mail@9nip-kalam.thess.sch.gr**

Oι αιτήσεις εγγραφών στα δημόσια Νηπιαγωγεία Γενικής Παιδείας, από το σχολικό έτος 2020-2021 και εφεξής, γίνονται μέσω ηλεκτρονικής εφαρμογής με

**Ηλεκτρονική Αίτηση Εγγραφής.**

Την Ηλεκτρονική Αίτηση Εγγραφής θα υποβάλλει ο γονέας/κηδεμόνας για το Νηπιαγωγείο που ανήκει, βάσει της διεύθυνσης κατοικίας του, σύμφωνα με τα όρια της σχολικής περιφέρειας του Νηπιαγωγείου, μέσω της ηλεκτρονικής πλατφόρμας του Υπουργείου Ψηφιακής Διακυβέρνησης στην ηλεκτρονική διεύθυνση:

**https://proti-eggrafi.services.gov.gr/**

Για το σχολικό έτος 2022-2023 οι ηλεκτρονικές εγγραφές στο Νηπιαγωγείο θα πραγματοποιηθούν από **01 έως 20 Μαρτίου 2022**. Εγγραφές μετά την 20η Μαρτίου θεωρούνται εκπρόθεσμες και χρειάζονται την έγκριση του Διευθυντή Πρωτοβάθμιας Εκπαίδευσης.

Στα Νηπιαγωγεία, για το σχολικό έτος 2022-2023, θα φοιτήσουν μαθητές γεννημένοι το 2017 και το 2018.

**Η φοίτηση προνηπίων είναι υποχρεωτική.**

**Τα περσινά προνήπια εγγράφονται στο δεύτερο έτος αυτεπάγγελτα.**

Α. **ΟΔΗΓΙΕΣ ΓΙΑ ΤΗΝ ΗΛΕΚΤΡΟΝΙΚΗ ΑΙΤΗΣΗ ΕΓΓΡΑΦΗΣ - ΔΙΚΑΙΟΛΟΓΗΤΙΚΑ**

Ο γονέας/ κηδεμόνας πρέπει να ακολουθήσει τα εξής βήματα:

 **Είσοδος στη σελίδα της εφαρμογής (**https://proti-eggrafi.services.gov.gr/) **και επιλογή του Νηπιαγωγείου** στο οποίο ανήκει σύμφωνα με τη διεύθυνση κατοικίας του.

 **Χρήση κωδικών**: Οι γονείς/κηδεμόνες, κατά την είσοδό τους στην ηλεκτρονική Υπηρεσία «Πρώτη Εγγραφή» της Ενιαίας Ψηφιακής Πύλης (gov.gr) αυθεντικοποιούνται με την χρήση των κωδικών-διαπιστευτηρίων της Γενικής Γραμματείας Πληροφοριακών Συστημάτων Δημόσιας Διοίκησης του Υπουργείου Ψηφιακής Διακυβέρνησης (taxisnet).

 **Συμπλήρωση στοιχείων επικοινωνίας**: Κατά την είσοδό του στο σύστημα, ο γονέας/κηδεμόνας συμπληρώνει **τα στοιχεία ηλεκτρονικού ταχυδρομείου (προαιρετικά) και κινητού τηλεφώνου** μέσω του οποίου θα ενημερώνεται για την **πορεία** της αίτησής του.

**Για την υποβολή της αίτησης ο γονέας/κηδεμόνας συμπληρώνει διαδοχικά τα ακόλουθα:**

**α) τα στοιχεία του νηπίου/προνηπίου για το οποίο αιτείται την εγγραφή,** που είναι συμπληρωμένα, και επιλέγει το τέκνο για το οποίο επιθυμεί να υποβάλει αίτηση. Σε περίπτωση ωστόσο που για οποιοδήποτε λόγο η λίστα δεν περιλαμβάνει το τέκνο που επιθυμεί να εγγράψει, έχει τη δυνατότητα να εισάγει μόνος του τα στοιχεία του νηπίου/προνηπίου και να τεκμηριώσει τη σχέση κηδεμονίας, είτε με δικαστική απόφαση επιμέλειας είτε με ιδιωτικό συμφωνητικό ρύθμισης επιμέλειας, με ανάρτηση σχετικού αποδεικτικού σε ψηφιακή μορφή

**β) τη διεύθυνση μόνιμης κατοικίας του**, την οποία τεκμηριώνει αναρτώντας σε ψηφιακή μορφή εγγράφου σχετικό αποδεικτικό, όπως λογαριασμό ΔΕΚΟ, μισθωτήριο συμβόλαιο, ή άλλο δημόσιο πρόσφατο έγγραφο **από το οποίο να προκύπτει ρητά η διεύθυνση κατοικίας**,

**γ) το ονοματεπώνυμο άλλου/λων τέκνου/ων**, που φοιτά/τούν στην ίδια ή σε συστεγαζόμενη σχολική μονάδα, εφόσον υπάρχει/χουν και για το/τα οποίο/α θα χρειαστεί **ΝΑ ΠΡΟΣΚΟΜΙΣΕΙ Βεβαίωση Φοίτησης** από τον Διευθυντή/ντρια της συστεγαζόμενης σχολικής μονάδας.

**δ) εάν επιθυμεί τη φοίτηση του νηπίου/προνηπίου στο Προαιρετικό Ολοήμερο πρόγραμμα (13:00-16:00) , ή/και στο Τμήμα Πρόωρης Υποδοχής, (7:45΄-8:00΄).**

**ε) τα στοιχεία των συνοδών** των νηπίων/προνηπίων κατά την προσέλευση και αποχώρηση τους από τη σχολική μονάδα και

**στ) επιλέγει τη δήλωση**: «Υποβάλλοντας αυτή την αίτηση, αναλαμβάνω την ευθύνη για την ασφαλή προσέλευση και αποχώρηση του νηπίου/προνηπίου».

**Ιδιαίτερη προσοχή θα πρέπει να δοθεί στο ότι τα δικαιολογητικά για τα (γ) και (δ) προσκομίζονται στη σχολική μονάδα από 01 έως 20 Μαρτίου 2022 και ώρες 12:00΄ -14:00΄** .

Πριν την οριστική υποβολή της αίτησης, ο γονέας/κηδεμόνας ενημερώνεται από την ηλεκτρονική υπηρεσία «Πρώτη Εγγραφή» της Ενιαίας Ψηφιακής Πύλης (gov.gr**) για τα παραστατικά που θα απαιτηθεί να προσκομίσει κατά την επίσκεψή του στη σχολική μονάδα**. Σε αυτά τα **παραστατικά**,

πέραν τα **(γ)** και **(δ)** εφόσον τα έχει αιτηθεί, περιλαμβάνονται τα:

**ζ) Ατομικό Δελτίο Υγείας Μαθητή,** (Α.Δ.Υ.Μ.) Το κατεβάζετε από το internet, ή δίνεται έντυπο από το Νηπιαγωγείο.

**η) Βιβλιάριο Εμβολίων**, του μαθητή/τριας ( σελίδα 1η και σελίδες που αναγράφονται τα εμβόλια σε φωτοτυπίες).

**θ) Βεβαίωση από ΚΕΔΑΣΥ, ή δημόσιο ιατροπαιδαγωγικό κέντρο ή άλλη αρμόδια δημόσια υπηρεσία**, εφόσον υπάρχει, σε περιπτώσεις μαθητών/τριών με αναπηρία ή ειδικές εκπαιδευτικές ανάγκες.

**Επισημαίνεται ότι η γνωμάτευση αυτή δεν αποτελεί προϋπόθεση εγγραφής του μαθητή/τριας στο Νηπιαγωγείο, διευκολύνει όμως την οργάνωση για την υποστήριξη μαθητών με ΕΕΑ**.

Πριν την τελική υποβολή της αίτησης(οριστικοποίηση),απαιτείται έγγραφη συναίνεση του έτερου γονέα/κηδεμόνα με υπεύθυνη δήλωσή του **, σύμφωνα με τις διατάξεις του Αστικού Κώδικα.**

Μετά την υποβολή της αίτησης, ο γονέας/κηδεμόνας λαμβάνει ενημερώσεις στο κινητό τηλέφωνο που έχει δηλώσει κατά την ηλεκτρονική υποβολή της αίτησής του, **για την πορεία της**. Εφόσον απαιτηθούν διορθώσεις, η αίτησή του επιστρέφεται στον ίδιο από το Νηπιαγωγείο, προκειμένου να τις πραγματοποιήσει. Έπειτα από τις σχετικές διορθώσεις, η αίτηση γίνεται **«αποδεκτή».**

**Σημειώνεται ότι η «αποδοχή» της αίτησης δεν συνεπάγεται απαραίτητα φοίτηση του νηπίου στη δηλωθείσα σχολική μονάδα.**

Αυτή θα καθοριστεί μετά το πέρας των εγγραφών και αφού η αρμόδια Διεύθυνση Πρωτοβάθμιας Εκπαίδευσης κατανείμει τις αιτήσεις σύμφωνα με τις διαθέσιμες θέσεις κάθε Νηπιαγωγείου.

Στις 10 Απριλίου 2022 (περίπου), θα αναρτηθούν πίνακες με τα ονόματα των μαθητών, που θα φοιτήσουν στο 9ο Νηπιαγωγείο.

**ΟΛΟΗΜΕΡΟ**

Για την **επανεγγραφή των νηπίων στο Ολοήμερο ,**που κατά την τρέχουσα σχολική χρονιά 2021-2022, φοίτησαν ως προνήπια στο νηπιαγωγείο μας **απαιτείται μόνον η συμπλήρωση**

**της αίτησης-υπεύθυνης δήλωσης εγγραφής, με φυσική παρουσία στο Νηπιαγωγείο.**

 **Προϋποθέσεις συμμετοχής μαθητών στο τμήμα πρόωρης υποδοχής (7:45-8:30):**

**1.Στο τμήμα πρόωρης υποδοχής δικαίωμα συμμετοχής έχουν μόνον νήπια/προνήπια τα οποία είναι εγγεγραμμένα και φοιτούν στο ολοήμερο πρόγραμμα.**

**2.Ο ελάχιστος αριθμός για τη λειτουργία του τμήματος πρόωρης υποδοχής είναι τα 5 νήπια/προνήπια.**

**3. Ο χρόνος προσεύλευσης στο συγκεκριμένο τμήμα είναι 7:45΄-8:00΄π.μ**

**4. Πρόωρη αποχώρηση νηπίων/προνηπίνων από το Ολοήμερο Πρόγραμμα ΔΕΝ προβλέπεται.**

**Η Δ/ντρια**

**Κατσινάκη Αθανασία**